Diari Oficial de la Generalitat Valenciana


Sumari del DOGV 8699, del 17-12-2019 (2019/12792)

RESOLUCIÓ de 13 de desembre de 2019, de la directora general d'Acció Comunitària i Barris Inclusius, per la qual es publica l'ampliació de crèdit disponible per a la concessió de subvencions de la convocatòria d'ajudes dirigides a la realització de programes d'interés general per atendre a fins de caràcter social amb càrrec al tram autonòmic de l'assignació tributària del 0,7 per 100 de l'Impost sobre la Renda de les Persones Físiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8699

Data del DOGV
:   17-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/12019


Data del document
:   13-12-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 13 de desembre de 2019, de la directora general d'Acció Comunitària i Barris Inclusius, per la qual es publica l'ampliació de crèdit disponible per a la concessió de subvencions de la convocatòria d'ajudes dirigides a la realització de programes d'interés general per atendre a fins de caràcter social amb càrrec al tram autonòmic de l'assignació tributària del 0,7 per 100 de l'Impost sobre la Renda de les Persones Físiques. [2019/12371]  
Amb data 8 d'octubre de 2019 es va publicar en el Diari Oficial de la Generalitat Valenciana la Resolució de 3 d'octubre de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions dirigides a la realització de programes d'interés general per atendre a fins de caràcter social amb càrrec al tram autonòmic de l'assignació tributària del 0,7 per 100 de l'Impost sobre la Renda de les Persones Físiques.  
En l'apartat segon de la resolució esmentada, es preveu un crèdit inicial per al finançament de les subvencions de 64.579.352 euros amb càrrec a la línia pressupostària S5177 del capítol 4 de despeses i d'1.760.000 euros amb càrrec a la línia pressupostària S5185 del capítol 7 de despeses.  
En el paràgraf tercer de l'article segon de la citada resolució es preveu un increment dels crèdits disponibles com a conseqüència d'una transferència pressupostària del Ministeri per al finançament d'aquestes subvencions. La quantia addicional màxima puja a 2.135.309,38 euros i està condicionada a l'aprovació d'expedient de generació de crèdit.  
  
A tal efecte, es va iniciar un expedient de generació de crèdit 160.20/2019, el qual s'ha resolt mitjançant Resolució del conseller d'Hisenda i Model Econòmic, autoritzant l'augment del pressupost d'ingressos en 2.135.309,38 euros, i la corresponent autorització de generació de crèdits en la línia S5177 per import d'1.200.000 euros i en la línia S5185 per import de 935.309,38 euros.  
De conformitat amb l'exposat anteriorment, i en virtut de l'article 26 de l'Ordre 8/2019, de 7 de setembre, de la Vicepresidència i Conselleria d'Igualtat i Polítiques Inclusives, resolc:  
Establir un increment en la dotació econòmica establerta en la convocatòria i la seua assignació final a cada un dels eixos d'acord al repartiment establert en l'article segon de la Resolució de 3 d'octubre de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions dirigides a la realització de programes d'interés general per atendre a fins de caràcter social amb càrrec al tram autonòmic de l'assignació tributària del 0,7 per 100 de l'Impost sobre la Renda de les Persones Físiques, amb càrrec a aplicació pressupostària 11.16.75.032.92, per un import total de 2.135.309,38 euros, desglossat en 1.200.000 euros en la línia de subvenció S5177 del capítol 4 de despeses i en 935.309,38 euros en línia de subvenció S5185 del capítol 7 de despeses.  
  
  
València, 13 de desembre de 2019.- La directora general d'Acció Comunitària i Barris Inclusius: María José Cortell Simón.